**PAMOKOS PLANAS**

**TRUKMĖ:** 45 minutės

**KLASĖ:** 2-3-4

**PAMOKOS TEMA:** Šuniška matematika

**TIKSLAS:** Susipažinti su vienintele lietuviška šunų veisle. Įtvirtinti sudėties ir daugybos ryšius, pasikartoti daugybos lentelę iki 4, prisiminti ilgio matavimo vienetus.

**UGDOMOS KOMPETENCIJOS:**

* Pažinimo kompetencija;
* Komunikavimo kompetencija;
* Kultūrinė kompetencija;
* Kūrybiškumo kompetencija;

**PRIEMONĖS:**

* Užduočių lapas „Šuniška matematika“
* Rašymo priemonės
* Metras (ruletė)

**VIETA:** Gedimino kalno papėdė, netoli „Rotondos“.

**VEIKLOS:**

|  |  |  |
| --- | --- | --- |
| PAMOKOS DALYS | TURINYS | PASTABOS |
| **Pasiruošimas pamokai** | * Mokytoja atspausdina užduočių lapą „Šuniška matematika“
* Aptaria saugaus elgesio ir darbo pamokoje taisykles.
 |  |
| **Įvadinė pamokos dalis**10 min. | * Mokytoja(s) paklausia mokinių kokias šunų veisles jie žino. Paklausia ar žino kokia yra vienintelė lietuviška šunų veislė.
* Mokytoja(s) trumpai papasakoja, kad ši vieta skulptūrai pasirinkta ne atsitiktinai. Daug diskutuota buvo ar paminklas šunims tinka stovėti Gedimino kalno papėdėje, tačiau nuspręsta, kad čia puiki vieta, nes šalia stovintys Valdovų rūmai, Katedra ir pilies bokštas primena mums apie kunigaikščius. O medžioklė buvo neatsiejama jų gyvenimo dalis, turėjusi gilias tradicijas. Savo dvare laikyti gaują skalikų – garbės ir prestižo reikalas.
 |  |
| **Pamokos eiga**30 min. | * Mokiniams išklausius istoriją apie Lietuvos skalikus mokytoja(s) pakviečia mokinius atlikti matematinius veiksmus.
* Naudojantis metru yra išmatuojami visi trys skalikai, užrašomi duomenys darbalapyje.
* Atlikus matavimus mokiniai turi atlikti sudėties veiksmus (sudėti visų gyvūnų nurodytas kūno dalis).
* Galiausiai pakartojama daugybos lentelė iki 4, atliekant nurodytus veiksmus.
 | * Mokiniai užduotis gali atlikti poromis arba grupelėmis.
 |
| **Pamokos pabaiga**5 min. | * Baigus visas užduotis mokytoja(s) paprašo mokinių įsivertinti savo darbą šios pamokos metu ir nupiešti atitinkamą letenėlių skaičių, kai 1 letenėlė – skaičiuoti sekėsi sunkiai, 2 letenėlės – dirbant reikėjo pagalbos, o 3 letenėlės – dirbti buvo paprasta, matematiniai veiksmai sunkumų nesukėlė.
 | * Jei klasėje yra itin kūrybiškų mokinių ir po šios pamokos lieka laiko, galima pasiūlyti kitoje lapo pusėje nupiešti Lietuvių skaliką, ar net visą jų būrį.
 |